_:nebe385849e1e4a7cb92e7bfbaf1e9c8bxb0
<http://schema.org/articleBody>
"वड़ोदरा: गुजरात के दाहोद जिले में एक हिंदू-मुस्लिम जोड़े के घर से भागने का विरोध करते हुए भीड़ ने प्रेमी युवक के घर हमला कर दिया. हमला कर भीड़ में मौजूद लोगों ने वाहनों को आग के हवाले कर देने और एक मकान से आभूषण चुराने के मामले में चार लोगों को गिरफ्तार किया गया है.\n\nपुलिस का प्यार बना मुसीबत गुलाब का फूल कहां से आया का हिसाब मांग रात भर झगड़ती रही पत्नी\n\nपुलिस के मुताबिक एक हिंदू व्यक्ति और एक मुस्लिम महिला कुछ दिनों पहले घर से भाग गए थे. इसके बाद बीते शनिवार को महिला के रिश्तेदारों और उसके समुदाय के लोगों ने जिले के सांजेली गांव में उस व्यक्ति के घर पर हमला कर दिया. सांजेली के पुलिस उप निरीक्षक एसएन बारिया ने बताया कि व्यक्ति के पिता प्रकाश भोई ने करीब 200 की संख्या वाली भीड़ के खिलाफ एक शिकायत दर्ज कराई है. बारिया ने बताया कि शिकायत में आरोप लगाया गया है कि डंडों और धारदार हथियारों से लैस भीड़ ने उनके एक वाहन को और उनके पड़ोसी के एक दोपहिया वाहन को आग के हवाले कर दिया.\n\nबॉयफ्रेंड के घर पहुंची गर्लफ्रेंड कहा- आपके बेटे से करती हूं प्यार मंदिर में तुरंत करा दी गई शादी\n\nअधिकारी ने बताया कि शिकायत में कहा गया है कि भीड़ ने घर में तोड़फोड़ की और आभूषण लूट लिए. उन्होंने बताया कि महिला के परिवार ने 22 जुलाई को सांजेली पुलिस थाना के बाहर भूख हड़ताल भी की थी. दाहोद के एसपी हीतेश जोयसर ने बताया कि इलाके पर नजर रखी जा रही है और जोड़े का पता लगाने की कोशिशें जारी हैं. जोयसर ने बताया हमने इलाके में शांति कायम रखने के लिए शीघ्रता से कार्रवाई की. शेष आरोपियों को पकड़ने के लिए हमारा अभियान जारी है. हमने जोड़े का पता लगाने के लिए विभिन्न टीमें भी गठित की हैं."
<https://www.india.com/hindi-news/india-hindi/vadodara-hindu-muslim-couple-ran-away-from-home-crowd-attack-on-lovers-house-3195818/>